Ptahhotep
Ptahhotep (Aegyptice ptāħ ħwtp) saeculis 25 a.C.n. exeunte et 24 a.C.n. ineunte fuit scriptor et primus minister Aegypti antiquae, Tanchere (Djedkare Isesi) pharaone domus quintae regnante. Auctor fuit Instructionis Ptahhotep, primum exemplum litterarum sapientiae Aegyptiarum, ad iuvenes de propriis moribus docendos destinatum. Ei fuit Akhethotep filius, qui etiam primus minister meruerit. Ptahhotep prolesque sub mastaba in Necropoli Saqqara sepulti sunt.